आठवें थिएटर ओलंपिक्स का आयोजन दिल्ली के अलावा चेन्नई, बेंगलुरु, भोपाल, चंडीगढ़, कोलकाता, तिरुअंनतपुरम, भुवनेश्वर, पटना, अगरतला, गुवाहाटी, भोपाल, मणिपुर, जयपुर, चंडीगढ़, जम्मू, अहमदाबाद, मुंबई के अलावा प्रधानमंत्री नरेंद्र मोदी के संसदीय क्षेत्र वाराणसी में भी होगा. इस दौरान 450 के करीब प्रस्तुतियां, 600 एम्बिएंस पर्फार्मेंस और 250 यूथ पर्फार्मेंस भी होगा. रानावि का यह अनुमान है कि इस ओलम्पिक में दुनिया भर से आये 25,000 के करीब कलाकार भाग लेंगे. नाट्य प्रस्तुतियों के अलावा दो अंतर्राष्ट्रीय सेमीनार, 6 राष्ट्रीय सेमीनार, निर्देशक से मुलाकात, दिग्गज रंगकर्मियों की मास्टरक्लास और लिविंग लीजेंड सीरीज का भी आयोजन होगा जिसमें कला जगत के मुर्धन्य दर्शकों से रूबरू होते हैं. संगोष्ठियों का आयोजन दिल्ली के अतीरिक्त भोपाल, बेंगलुरु, चंडीगढ़, जयपुर, कोलकाता और वाराणसी में भी होगा.